

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 |  2025. gada 26. jūnijā |

**35.**

# Par darbinieka pārcelšanu Ogres novada Mazozolu pagasta pārvaldes vadītāja amatā

Ogres novada pašvaldības (turpmāk – Pašvaldība) dome 2025. gada 29. maijā pieņēma lēmumu izbeigt darba tiesiskās attiecības ar Ogres novada Mazozolu pagasta pārvaldes vadītāju, tādējādi ar 2025. gada 30. maiju ir izveidojies vakants Ogres novada Mazozolu pagasta pārvaldes vadītāja amats.

Pašvaldību likuma 10. panta pirmās daļas 10. punkts noteic, ka tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Pašvaldību likuma 20. panta sestā daļa noteic, ka, lai nodrošinātu labu pārvaldību, it īpaši pašvaldības uzdevumu efektīvu izpildi un sabiedrības uzticību konkrētās pašvaldības darbam, kā arī, lai veicinātu darbinieka kvalifikācijas izaugsmi, darbinieku, neizsludinot atklātu konkursu un motivējot pārcelšanas pieļaujamību un lietderību, var pārcelt jebkurā citā pašvaldības amatā atbilstoši viņa spējām un kvalifikācijai uz noteiktu vai nenoteiktu laiku tajā pašā vai citā iestādē, izvērtējot darbinieka viedokli.

Pašvaldību likuma 22. panta pirmās daļas 4. punkts noteic, ka pašvaldības izpilddirektors ierosina domei iecelt amatā vai atbrīvot no tā pašvaldības iestāžu vadītājus un slēdz darba līgumus ar iestāžu vadītājiem.

Lai nodrošinātu Ogres novada Mazozolu pagasta pārvaldes darbības nepārtrauktību, īstenojot tai noteikto funkciju un uzdevumu izpildi, veicinātu darbinieka kvalifikācijas izaugsmi, ņemot vērā darbinieka spējas un kvalifikāciju, Pašvaldības izpilddirektors ierosina pārcelt Mazozolu pagasta pārvaldes sekretāri Mārīti Baueri Ogres novada Mazozolu pagasta pārvaldes vadītāja amatā, neizsludinot atklātu konkursu uz vakanto amatu.

Pašvaldībā 2025. gada 20. jūnijā saņemts Ogres novada Mazozolu pagasta pārvaldes sekretāres Mārītes Baueres 2025. gada 20. jūnija iesniegums (reģistrācijas Nr. 2-4.2/1875), kurā Mārīte Bauere piekrīt pārcelšanai Ogres novada Mazozolu pagasta pārvaldes vadītāja amatā.

Pamatojoties uz Pašvaldību likuma 10. panta pirmās daļas 10. punktu, 20. panta sesto daļu, 22. panta pirmās daļas 4. punktu, Ogres novada pašvaldības 2024. gada 27. jūnija saistošo noteikumu “Ogres novada pašvaldības nolikums” Nr. 25/2024 29.21. punktu, Ogres novada pašvaldības domes 2023. gada 27. janvāra lēmuma “Par Ogres novada Mazozolu pagasta pārvaldes amatu klasificēšanas rezultātu apkopojuma apstiprināšanu” 1. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Ar **2025. gada 1. jūliju** pārcelt Ogres novada Mazozolu pagasta pārvaldes sekretāri  **Mārīti Baueri** Ogres novada Mazozolu pagasta pārvaldes vadītāja amatā, nosakot mēnešalgu atbilstoši normatīvo aktu un Ogres novada pašvaldības domes lēmumos noteiktajam apmēram.
2. **Uzdot** Ogres novada pašvaldības izpilddirektoram noslēgt vienošanos pie darba līguma ar Ogres novada Mazozolu pagasta pārvaldes sekretāri **Mārīti Baueri** par darba tiesisko attiecību turpināšanu Mazozolu pagasta pārvaldes vadītāja amatā.
3. Kontroli par lēmuma izpildi uzdot Ogres novada pašvaldības domes priekšsēdētāja vietniekam.

(Sēdes vadītāja,

domes priekšsēdētāja E. Helmaņa paraksts)